Snart jul dere, men vi er ikke helt der enda! Fortsatt god tid til å høste fersk, deilig rosenkål til julemiddagen altså! Og kål til juleribba (Surkål, rødkål). Og kålrot til pinnekjøttet. Og mye mer!
Disse grønnsakene finner dere fortsatt på Nes:
På hentelageret: Purre, løk, rødløk, hvitløk, tomat, rødbete, kålrot, knutekål, gulrot, potet, mais
På jordet: Purre, grønnkål, rosenkål, pastinakk.
Ps: ta så mye kål dere vil, førstkommende onsdag blir resten gitt bort
Meningsfylte gaver til jul
Snakk om jul - har dere tenkt på at en fantastisk julegave kan være å gi et andelsbrev i Nes andelsgård?
Mange ønsker å kjøpe meningsfylte gaver, og å være andelsbonde er nettopp det - meningsfylt!
Dette andelsbrevet kan dere laste med HER
En familieandel på Nes gir hele familien tilgang til ferske, kortreiste grønnsaker, familien kan i felleskap være med å så, dyrke og høste - altså "fra jord til bord" i praksis.
Noen har hørt det er dyrt å være andelsbonde, men sammenlignet med hva man må betale for tilsvarende grønnsaker - med samme kvalitet i butikken, er det faktisk veldig rimelig!
I tillegg får man med både gårdsopplevelser og kunnskaper om hvordan mat dyrkes.
Som voksen andelsbonde, forplikter man seg til å være med på gården 9 timer pr år, resten er frivillig. Men nevner at spesielt lørdagsøktene er populære, vi jobber sammen, lærer masse, og har felles lunch. Kjempetrivelig for både store og små- ja barna er hjertelig velkomne på jordet om de ønsker!
I tillegg er det også gjennom sesongen ulike sosiale arrangementer For eksempel sparker vi i gang sesongen med en "jordskokkfest" i april - her serveres jordkokksuppe, man kan høste så mye jordskokk man vil, og store og små andelsbønder møtes:-) Alltid kjempekoselig!
Men man kan gjøre både høstingen og andelsarbeidet nå det passer en selv, man må altså ikke delta i fellesaktivitetene.
Dette er andelsprisene 2018:
"Familieandel" (2 voksne og 2 barn i husholdningen)l: 6000,-
"Parandel" (2 voksne i husholdningen): 5000,-
"Singelandel": ((1 voksne og 2 barn i husholdningen): 3500,-
Andeler kan kjøpes her
Vi håper herved flere ønsker og har mulighet til å delta i dette!
*PS: det kommer et lite tillegg når dere betaler - det er kostnadene til betalingsløsningen.
Nedlastbar liten brosjyre:
Mange har ønsket en liten brosjyre med kortfattet info om det å bli andelsbonde på Nes.
Denne er nå laget, og finnes HER
Referatet fra årsmøtet finner dere i sin helhet HER, komplett med årsrapport og regnskap 2017/budsjett 2018
Vi har hatt en flott produksjonssesong på Nes andelsgård i år, og etter evalueringen å dømme, så er de fleste fornøyd (81% er svært tilfreds eller tilfreds). Vi har hatt 130 andelsbønder i år, fordelt på 110 hele andeler. Regnskapet er i balanse.
Produksjonsplanen justeres noe - litt småjustering på grønnsakssorter, og vil forsøke å forlenge sesongen/fordele jevnere ila. sesongen.
Ny kjernegruppe for 2018 ble valgt, og består nå av Åsne Kostveit, Olle Hallgren, Elise Watvedt, Dara Jutier, Britt Døvle, Jon Skovly, Mari Josefine Holme og Monika Hjelle. Vi vil ha et konstitusjonsmøte rett over nyåret.